РЕШЕНИЕ № 121 /31.08.2020 г.

ОБЩИНСКИ СЪВЕТ КРИВОДОЛ

**ОБЩИНСКА СТРАТЕГИЯ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ**

**В ОБЩИНА КРИВОДОЛ**

**(2020 – 2022)**

**АВГУСТ 2020**

# І. ВЪВЕДЕНИЕ

Личностното развитие е предпоставка за по-качествен начин на живот и като такова дава възможност на всеки човек да открие и развие своите таланти и потенциал, с цел по-добра реализация.

Правото на личностното развитие е регламентирано чрез Закона за предучилищното и училищното образование и Наредбата за приобщаващото образование.

Законът за предучилищното и училищното образование (ЗПУО) определя образованието като национален приоритет, който се гарантира чрез прилагането на основополагащи принципи:

• ориентираност към интереса и към мотивацията на детето и на ученика, към възрастовите и социалните промени в живота му, както и към способността му да прилага усвоените компетентности на практика;

• равен достъп до качествено образование и приобщаване на всяко дете и на всеки ученик;

• равнопоставеност и недопускане на дискриминация при провеждане на предучилищното и училищното образование;

• запазване и развитие на българската образователна традиция;

• хуманизъм и толерантност;

• съхраняване на културното многообразие и приобщаване чрез българския език;

• иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;

• ангажираност на държавата, общините и юридическите лица с нестопанска цел, работодателите, родителите и други заинтересовани страни и диалог между тях по въпросите на образованието.

Законът за предучилищното и училищното образование внася ново качество в нашето образование, като регламентира приобщаващото образование като неизменна част от правото на образование и въвежда осигуряването на условия за предоставяне на подкрепа за личностно развитие на децата - обща и допълнителна. Подкрепата на личностното развитие в системата на предучилищното и училищното образование, осъществявана от образователните институции (детски градини, училища, центрове за подкрепа на личностното развитие, специализираните обслужващи звена) се основава на самостоятелно разработени и прилагани политики, чиито основни принципи са:

• изграждане на позитивен организационен климат чрез създаване на условия за сътрудничество, ефективна комуникация и отношения на загриженост към всички участници в образователния процес;

• утвърждаване на позитивна дисциплина, върху основата на мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите.

• развитие на училищната общност, съгласно идентифицираните предизвикателства, цели и дейности.

Подкрепата за личностно развитие се предоставя на всяко дете и ученик, като осигурява подходяща физическа, психологическа и социална среда за развиване на способностите и уменията им и е в съответствие с индивидуалните им образователни потребности.Основен принцип на ЗПУО е подкрепата за детето и ученика да се осъществява на ниво най-близко до мястото, където живее и учи.

Общинската стратегия за подкрепа на личностното развитие на децата и учениците в Община Криводол (2020-2022 г.) е разработена като секторна политика, в изпълнение на разпоредбите на чл. 196 от Закона за предучилищното и училищното образование (ЗПУО) и чл. 5 от Наредбата за приобщаващото образование (приета с ПСМ № 286 от 04.11.2016 г.). Изходна позиция при нейното разработване е тезата, че приобщаването е колективно усилие, което изисква екипно действие на деца и ученици, родители, педагогически специалисти, членове на общността, местни власти, неправителствени организации, МОН, РУО и други структури, определящи държавните политики.

Проучването включва събиране и обобщаване на общи статистически данни, информация за децата и учениците в системата на предучилищното и училищното образование, данни за ресурсната обезпеченост, информация за материалната среда и условията за личностно развитие, данни за създадените взаимодействия и партньорски мрежи. Данните са събрани от образователните институции в община Криводол и са обобщени от общинска администрация. В съответствие с изискванията на чл. 196, ал. 3 от ЗПУО, анализът на Общината е приет от Общински съвет Криводол с Протокол №3/13.12.2019 г. и решение № 18.

Стратегията включва и описание на предизвикателствата, определени въз основа на изводите от общинския анализ, стратегическите и оперативни цели, необходимите мерки и дейности в областта на подкрепата за реализиране на поставените цели.

Планираните мерки и дейности в общината за подкрепата за личностното развитие на децата и учениците е предвидено да се изпълняват за период от 2020 до 2022 година включително.

Общинската стратегия е съобразена със:

* Закона за предучилищното и училищното образование
* Наредбата за приобщаващо образование, приета с ПМС №286 от 04.11.2016 г.,
* Национална програма за развитие на Република България: България 2030

Националната програма извежда като един от основните приоритети постигане на по-включващ и по-устойчив растеж, при намаляване на социалните и териториални неравенства и способстване на споделен просперитет, както и при отдаване на първостепенна важност на защитата на правата на човека.

* Общински план за действие за интегриране на ромите и гражданите, живеещи в сходна на ромите ситуация в община Криводол 2017-2020
* Областната стратегия за подкрепа на личностно развитие на децата и учениците на област Враца 2020-2022 г.

Съгласно Закона за предучилищното и училищното образование, институциите в системата на предучилищното и училищното образование осигуряват **подкрепа за личностно развитие на децата и учениците съвместно с държавните и местните органи и структури и доставчиците на социални услуги**. В държавния образователен стандарт за приобщаващо образование е включена широка гама от механизми, гарантиращи предоставянето на адекватна образователна подкрепа за всяко дете, така че правото на образование по Конституция да бъде гарантирано реално, без дискриминация, отхвърляне или отпадане на детето поради неприспособимост към системата.

Подкрепата за личностно развитие се осигурява на всички деца и ученици, в съответствие с индивидуалните им потребности и има за цел да им осигури подходяща физическа, психологическа и социална среда за развитие на способностите и уменията им. Подкрепата може да бъде обща подкрепа и допълнителна подкрепа.

Общата и допълнителната подкрепа се осигуряват там, където са детето и ученикът – в детските градини, в училищата, в центровете за подкрепа за личностно развитие. С функции на подкрепа на процеса на приобщаващото образование функционира и специализирано обслужващо звено – РЦПППО.

**Общата подкрепа** на нивото на системата следва да се фокусира върху развитието на управленски, организационни, педагогически и др. подходи за посрещане на разнообразието от образователни потребности на децата и учениците. На нивото на детската градина и училището, общата подкрепа свързва всички услуги, които представляват базисни грижи за физическото, психичното и социалното благополучие, мотивиращи и развиващи интересите дейности. На нивото на детската/училищната общност, общата подкрепа е адресирана към онези първи прояви на затрудненията пред ученето, научаването и участието на децата, които с малко помощ могат да се преодолеят; или е насочена към ранно откриване на дарбите. На това поле се пораждат обучителните отношения и се откриват възможни начини на преподаване и учене, така че всяко дете да бъде прието, да постига напредък и да може да участва.

Общата подкрепа включва и всички онези допълнителни дейности, които помагат на децата и учениците да се развиват и учат  дейности за мотивация, допълнително обучение, превенция на психичното здраве, превенция на насилието и тормоза, училищна политика за позитивна дисциплина, кариерно консултиране, здравна грижа, асистиране, библиотека и др., които се изпълняват от помагащи и допълнителни специалисти в детската градина и в училището, и от непедагогическия персонал.

**Допълнителната подкрепа** се предоставя на деца и ученици, които поради специфичното си индивидуално развитие имат по-изявена потребност от подпомагане, за да постигнат пълноценно развитие на личностния си потенциал, а именно:

* Деца и ученици със специални образователни потребности
* Деца и ученици в риск
* Деца и ученици с изявени дарби
* Деца и ученици с хронични заболявания.

След извършване на оценка на потребностите на конкретните деца и ученици, допълнителна подкрепа се предоставя в следните аспекти:

* работа с дете и ученик по конкретен случай;
* психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
* осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
* предоставяне на обучение по специалните учебни предмети за учениците със сензорни увреждания;
* ресурсно подпомагане.

Видно от гореизложеното, с новата нормативна уредба в системата на предучилищното и училищното образование на образователните институции и на свързаните с тях заинтересовани страни се възлагат повече отговорности, насочени към пълноценно удовлетворяване на образователните и други потребности на децата и учениците. Изискват се интегрирани политики, ангажираност и ресурси от страна на на всички сектори и институции, свързани с образованието и с личностното и развитие на децата и младите хора.

# ІІ. АНАЛИЗ НА СЪСТОЯНИЕТО И НА ГОТОВНОСТТА ЗА ОСИГУРЯВАНЕ НА ПЪЛНОЦЕННА ПОДКРЕПА ЗА ЛИЧНОСТНО РАЗВИТИЕ В ОБЩИНА КРИВОДОЛ. ОСНОВНИ ПРЕДИЗВИКАТЕЛСТВА

1. **Демографски процеси и икономическо развитие в Община Криводол**

Община Криводол включва общо 15 населени места – гр. Криводол и 14 села - Баурене, Ботуня, Галатин, Главаци, Големо Бабино, Градешница, Добруша, Краводер, Лесура, Осен, Пудрия, Ракево, Уровене и Фурен. По постоянен адрес в общината живеят 8303 души като 40,25% от жителите на областта живеят в градовете, а 59,75 % - в селата.

Демографската характеристика на община Криводол следва тенденциите на намаляване броя на населението, характерни както за областта, така и за страната в резултат интензивната емиграция на младите хора в активна възраст, отрицателен и естествен прираст и застаряване. Към момента в Община Криводол се наблюдава леко нарастване на броя на децата и учениците, в сравнение с предходните години.

**Мрежа от образователни институции в община Криводол**

През учебната 2020-2021 година образователната система в Община Криводол обхваща 4 училища: Средно училище „Св.св. Кирил и Методий“ Криводол, Обединено училище „Св.св. Кирил и Методий“ с. Краводер, Основно училище „Васил Левски“ с. Ракево и Основно училище „Васил Левски” с. Лесура; 2 детски градини: ДГ „Славейче“ и допълнителна сграда, ДГ „Калина Малина“ с.Ракево с допълнителни сгради в с.Галатин, с.Лесура, с.Краводер и с. Пудрия.

В училищата за учебната 2020/2021 г. се обучават 592 ученика. В детските градини се възпитават, отглеждат и обучават 242 деца.

**1.1. Информация и анализ на данните за деца и ученици в системата на предучилищното и училищното образование**

**1.1.1. Данни за деца и ученици, посещаващи детски градини и училища към ноември 2016 г.**

|  |  |
| --- | --- |
| 1.1. Деца в детски градини (без подлежащи на задължително предучилищно образование) | 119 |
| 1.2. Деца, подлежащи на задължително предучилищно образование (подготвителна група в детска градина или училище) | 123 |
| 1.3. Ученици в общински и държавни училища (1- 4 клас) | 279 |
| 1.4. Ученици в общински и държавни училища (5- 8 клас) | 186 |
| 1.5. Деца в общински и държавни училища (9-12 клас) | 127 |
| **ОБЩ БРОЙ на децата и учениците, включени в системата на ПУО на територията на общината:** | **834** |

**1.1.2. Данни за обхват и посещаемост на децата и учениците**

|  |  |
| --- | --- |
| Брой необхванати 5-годишни и 6-годишни деца на територията на общината | Няма |
| Брой деца в задължителна училищна възраст, необхванати в системата на училищното образование | Няма информация |
| Брой деца и ученици, нередовно посещаващи ДГ/училище | 15 |
| Брой ученици, отпаднали от системата на училищното образование | Няма |

**1.1.3. Данни за деца от специализираните институции за предоставяне на социални услуги и на децата, на които се предоставят социални услуги в общността или социални услуги от резидентен тип**

На територията на Община Криводол няма деца от специализирани институции за предоставяне на социални услуги.

На 13 деца се предоставя услугата в общността „Личен асистент“ по Закона за лична помощ.

**1.1.4. Данни за деца и ученици в риск**

|  |  |
| --- | --- |
| 4.1 Деца без родителска грижа или чиито родители са починали, неизвестни, лишени са от родителски права или родителските им права са ограничени, в т.ч с родители в чужбина | 43 |
| 4.2 Деца, жертва на злоупотреба, насилие, експлоатация или всякакво друго нехуманно или унизително отношение или наказание във или извън семейството му | 2 |
| 4.3 Деца в опасност от увреждане на физическото, психическото, моралното,интелектуалното и социалното развитие | 1 |
| * 1. Деца, извършили насилие | 0 |

Липсата на постоянен родителски контрол, лоши хигиенни и битови условия, отсъствие на родителите от дома и невъзможност на настойниците да оказват контрол. Отдел „Закрила на детето” в Дирекция „Социално подпомагане” – Криводол работи по общо 43 случая, като те са настанени при близки или роднини. Няма деца на територията на Общината, които ползват социална услуга в Център за настаняване от семеен тип за деца/младежи без увреждания.

**1.1.5.Данни за деца и ученици със специални образователни потребности**

|  |  |
| --- | --- |
| 5.1 Общ брой на децата и учениците със специални образователни потребности, които се обучават в детски градини по чл. 35 и в училищата по чл. 38 от Закона за  предучилищното и училищното образование | 28 |
| От общия брой по т.5.1 – с ресурсно подпомагане от РЦПППО | 1 |
| 5.2. Общ брой на децата и учениците със специални образователни потребности, които се обучават в специални училища | 0 |
| 5.3 Деца и ученици със сензорни увреждания | 0 |
| 5.4 Деца и ученици с множество увреждания | 1 |
| 5.5 Деца и ученици интелектуални затруднения | 20 |
| 5.6 Деца и ученици с езиково-говорни нарушения | 1 |
| 5.7 Деца със специфични нарушения на способността за учене (дислексия, дисграфия, дискалкулия) | 2 |
| 5.8 Деца и ученици с разстройства от аутистичния спектър | 2 |
| 5.9 Деца с емоционални и поведенчески разстройства | 0 |
| От всички деца и ученици със СОП – брой на децата и учениците с необходимост от интензивна грижа и подкрепа | 27 |

Ученици със СОП в училищата са 4,56% (27 ученици от общо 592), а в ДГ 0,41 % (1 дете от общо 224).

Децата и учениците със специални образователни потребности са група, която следва да бъде обект на специално внимание. За Община Криводол се наблюдава тенденцията на увеличаване на броя на децата и учениците със специални образователни потребности спрямо 2017 г. с 55,55%. Тяхното обучение, възпитание и социализация в общата образователна среда е съпроводена с редица трудности. Приобщаващото образование е сложен и многоаспектен процес, детерминиран както от индивидуалните особености на конкретните деца, така и от много други обективни и субективни обстоятелства.

За децата и учениците със СОП е необходима приобщаваща училищна среда:

● която е достъпна, безопасна и приятна за всички членове на училищната общност

● която цени и уважава уникалните характеристики на всеки свой член

● в която съществува атмосфера на взаимно приемане, уважение, екипност и принадлежност

● в която всеки член има възможност да реализира и развива потенциала си на ученик, професионалист или родител.

В ДОС за приобщаващото образование е предвидена процедура за случаите, когато училището/ДГ не може да осигури ресурсното подпомагане на децата и учениците със специални образователни потребности. Необходимо е да се изясни и въпросът относно възможностите за осигуряване на необходимите специалисти от страна на образователните институции. В случай, че не е възможно обезпечаване на необходимата допълнителна подкрепа от страна на училищата/ДГ, директорът подава информация до съответната община с искане за осигуряването му, като посочва видовете специалисти за ресурсното подпомагане. Предложението се внася за разглеждане в Общинския съвет.

Общината има регламентиран анажимент за уведомяване директора на детската градина или училището за взетото решение на общинския съвет за начина на осигуряване на ресурсното подпомагане на децата и учениците със специални образователни потребности и за видовете специалисти – от център за подкрепа за личностно развитие на територията на съответната община или чрез възлагане при условията и по реда на чл. 198 от ЗПУО.

Дейностите за ресурсно подпомагане е предвидено да се осигуряват от Регионалния център за подкрепа на процеса на приобщаващото образование, когато не са налице горните възможности.

**1.1.6. Данни за включването на децата и учениците във форми за развитие на интересите и потребностите**

|  |  |  |  |  |  |  |  |
| --- | --- | --- | --- | --- | --- | --- | --- |
| Ученици, включени в ЦОУД за  уч. 2019/2020 г. | | Ученици, включени в училищни форми за развитие на интересите | | Ученици, включени във форми за развитие на интересите по проекти към МОН /“Твоят час“ и др./ | | Брой ученици, включени в извънучилищни форми за развитие на интересите | |
| Брой групи | Брой ученици | Брой групи | Брой ученици | Брой групи | Брой ученици | Брой групи | Брой ученици |
| 8 | 190 | 21 | 193 | 3 | 15 | 21 | 256 |

Работата с талантливите и даровити деца в свободното им време в областта на науката, изкуството и спорта се осъществява в клубовете, кръжоците и школите в училищата, спортните клубове, читалищата. Много деца от общината са класирани на регионални и областни състезания, конкурси и олимпиади.

**1.2. Читалищата, библиотеките и МКБППМН в**  Община Криводол, са основен център, където се предоставя възможност за осмисляне на свободното време на децата, учениците и младежите в направленията:

* Научно – познавателно
* Приложно –техническо
* Масов спорт
* Изкуство
* Организиране на различни детски и младежки инициативи

На територията на Община Криводол функционират 11 читалища, които предоставят възможност на децата и младите хора да развиват своите интереси, способности и талант в самодейното танцово и музикално изкуство. Разнообразни форми на работа предлагат и читалищните библиотеки.

Те са основно средище за цялостно личностно развитие и творческо израстване на децата в областта на изкуствата и спорта.

Основни приоритети в работата са:

• свободен избор и достъп на вида, формата и начина на реализация на децата и учениците;

• удовлетворяване интересите и потребностите на децата в свободното им време;

• стимулиране творческата изява на децата чрез организиране на конкурси, състезания, изложби, такива дейности,където детето отива, водено от вътрешно убеждение и интереси концерти, спектакли, експедиции, игри и др.

• създаване на условия за участия в общински, областни, национални и международни конкурси, състезания, олимпиади, фестивали.

Организационните форми на работа са динамични и отворени със свободен достъп и избор.Тук се обучават и подготвят повече от 250 деца в различни дейности, които се актуализират всяка година, съобразявайки се с желанията на родители и деца. Това са: Творческа Вапцарова работилница с ателиета в 2 направления - Ателие за четене, приказки и театър, Ателието на художника - за арт, изобразително и приложно изкуство. Читалищната библиотека в гр. Криводол съвместно с в ДГ „Славейче” и СУ „Св. Св.Кирил и Методий” стартира общ проект „Библиотека в Детската градина” и „Библиотека в класната стая” за насърчаване на четенето от най-ранна детска възраст. В МКБППМН има секции по тенис на маса, шах и спортен риболов. Ежегодно се организира турнир по гореизброените и по футбол на малки вратички.

В началото на 2019 година в Община Криводол стартира изпълнението на проект „Заедно можем повече“. Проектът има за цел да допринесе за повишаване качеството на живот, социалното включване и намаляване на бедността и интеграция на маргинализираните общности. Специфичната цел по ОП НОИР е достъп до образование и обучение чрез съвместна работа с деца и ученици и техните родители, прилагане на интеграционни мерки като допълнително обучение по български език, творчески извънкласни занимания, честване на празници и провеждане на мероприятия. Всички тези дейности са насочени към превенция на отпадане от училище, както и мерки за преодоляване на стереотипите. Сформирани са 19 групи в училищата и ДГ „Славейче“ Криводол, които провеждат допълнителни занимания съобразно насочеността на групите – български език, фотография, приложно изкуство, фолклор на етносите, градинарство, география, бит и култура, драматизации, танци и песни, производсво на декори, мебели и др.

Висококвалифицирани преподаватели –хореографи, педагози и треньори помагат на всяко дете да развие своите дарби и заложби, както да им дадат шанс да ги споделят със света. По трудния път всяка личност да намери своето място в обществения живот се работи за насърчаване талантите и съдейства за възпитанието им в дух на спортсменство, хуманизъм, общочовешки добродетели.Стимулира интереса към спорта, като алтернатива на агресията и зависимостите.

1. **Информация и анализ на данните за ресурсната обезпеченост на системата на предучилищно и училищно образование на територията на Общината.**

Образованието е един от основните приоритети на Община Криводол. Изпълнявайки своите правомощия и отговорности, общината координира изпълнението на приема на ученици в общообразователните, профилираните и професионалните паралелки; обхвата на децата и учениците, подлежащи на задължително образование; поддържането и обновяването на материално-техническата база; организацията на учебния ден в средищното училище; съдейства за развитие на способностите и интересите на децата.

Профилираното обучение на учениците се осъществява в СУ „Св. Св. Кирил и Методий” - гр. Криводол с прием след завършен VІІ клас по професия „Оператор в дървообработването“, специалност „Производство на мебели” и професия „Сервитьор-барман“, специалност „Обслужване на заведения за обществено хранене“ и в ОбУ „Св. Св. Кирил и Методий” - с. Краводер с прием след завършен VІІ клас по професия „Работник в дървообработването“, специалност „Производство на тапицирани изделия“.

**2.1.Данни за персонала в училищата и ДГ и други специалисти на територията на общината**

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Училище / ДГ** | **Населено място** | **Персонал** | | | **Педагогически специалисти** | | | | | | | | | | | | | |  |  |
| **Ообщ брой** | **Педагогически** | **Непедагогически** | **директор** | **Зам. директор** | **учител** | **Учител, ЦОУД** | **психолог** | **Пед.съветник** | **логопед** | **Ресурсен учител** | **Уч.с деца с умств.изостаналост** | **Рех.на слуха и говора** | **корепетитор** | **Треньор по вид спорт** | **Рък.направл.ИКТ** | **От пед.спец.-без квалиф.** | **Възм.заназн.на рес.спец.** | **Възм.за назн.на пом.-учител** |
| **СУ „Св. Св. Кирил и Методий“**  **гр. Криводол** | **Криводол** | **39** | **31** | **8** | **1** | **1** | **26** | **4** | **0** | **1** | **0** | **0** | **0** | **0** | **0** | **0** | **1** | **0** | **не** | **не** |
| **ОУ „Св. Св. Кирил и Методий“**  **с. Краводер** | **Краводер** | **26** | **22** | **4** | **1** | **0** | **13** | **3** | **0** | **1** | **0** | **3** | **0** | **0** | **0** | **0** | **1** | **0** | **не** | **не** |
| **ОУ „Васил Левски“ с. Ракево** | **Ракево** | **16** | **13** | **3** | **1** | **0** | **9** | **3** | **0** | **0** | **0** | **0** | **0** | **0** | **0** | **0** | **0** | **0** | **не** | **не** |
| **ОУ „Васил Левски“**  **с. Лесура** | **Лесура** | **10** | **7** | **3** | **1** | **0** | **5** | **1** | **0** | **0** | **0** | **0** | **0** | **0** | **0** | **0** | **0** | **0** | **не** | **не** |
| **ДГ „Славейче“ гр. Криводол** | **Криводол** | **23** | **9** | **14** | **1** | **0** | **13** | **0** | **0** | **0** | **0** | **0** | **0** | **0** | **0** | **0** | **0** | **0** | **не** | **не** |
| **ДГ „Калина Малина“**  **с. Ракево** | **Ракево** | **23** | **11** | **12** | **1** | **0** | **10** | **0** | **0** | **0** | **0** | **0** | **0** | **0** | **0** | **0** | **0** | **0** | **не** | **не** |
| **Общо:** | | **137** | **93** | **44** | **6** | **1** | **76** | **11** | **0** | **2** | **0** | **0** | **0** | **0** | **0** | **0** | **2** | **0** | **не** | **не** |

**2.2.Информация за възможностите на училищата/ДГ за ресурсно обезпечаване на подкрепата на децата и учениците със СОП**

|  |  |  |  |  |
| --- | --- | --- | --- | --- |
| Училище / ДГ | Населено място | Брой деца/ученици със СОП | Възможности за: | |
| назначаване на ресурсни специалисти /конкретно | назначаване на пом.-учители |
| СУ „Св. Св. Кирил и Методий“ гр. Криводол | гр. Криводол | 6 | не | не |
| ОУ „Св. Св. Кирил и Методий“ с. Краводер | с. Краводер | 20 | 3 | не |
| ОУ „Васил Левски“ с.Ракево | с. Ракево | не | не | не |
| ОУ „Васил Левски“ с. Лесура | с. Лесура |  | не | не |
| ДГ „Славейче“ гр. Криводол | гр. Криводол | 1 | не | не |
| ДГ „Калина Малина“ с. Ракево | с. Ракево |  | не | не |

**2.3. Кадрова осигуреност със специалисти в училищата и детските градини**

|  |  |
| --- | --- |
| **Специалисти** | **Брой** |
| Медицински специалисти | 6 |
| Рехабилитатори | 0 |
| Логопеди | 0 |
| Ресурсни учители | 3 |
| Психолози | 0 |
| Педагогически съветници | 2 |

Община Криводол има необходимост от логопеди, психолози и ресурсни учители. В Обединено училище „Св. св. Кирил и Методий“ с. Краводер има назначени 3 ресурсни учители. Средно училище „Св. св. Кирил и Методий“ гр. Криводол има 6 ученици със СОП. Няма назначени ресурсни учители и се ползват услугите на ЦПЛР гр., тъй като в община Криводол не функционира Център за подкрепа за личностно развитие или специализирани обслужващи звена по ЗПУО.

**4. Анализ на данните за материалната среда и условията за личностно развитие**

**Обща обезпеченост**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Училище/ДГ** | **Населено място** | **Спортна база** | | | **Библиотечно-информационно обезпечаване** | **Столово хранене** | | **Транспорт** | |
| **Наличие на физкултурен салон** | **Наличие на спортна площадка** | **Осигуреност със спортни съоръжения** | **В самостоятелен стол** | **Чрез кетъринг** | **За ученици до 16 г.** | **За ученици над 16 г.** |
| СУ „Св. Св. Кирил и Методий“  гр. Криводол | Криводол | да | да | да | да | да | да | да | да |
| ОУ „Св. Св. Кирил и Методий“  с. Краводер | Краводер | не | да | да | да | - | да | да | - |
| ОУ„Васил Левски“  с. Ракево | Ракево | да | да | да | да | - | да | да | - |
| ОУ „Васил Левски“  с. Лесура | Лесура | не | да | не | не | - | да | да | - |
| ДГ „Славейче“ гр. Криводол | Криводол | не | да | да | не | да | - | да |  |
| ДГ „Калина Малина“  с. Ракево | Ракево | не | не | не | не | да | - | да |  |

Проблемите с материалната база са свързани преди всичко с липса на физкултурни салони в две от училищата и спортни съоръжения в детските градини.

Необходимо е да се осъществи кандидатстване с проекти по подходящи програми и ежегодно отделяне на средства от общинския бюджет за по-малките разходи.

**5. Взаимодействие и партньорски мрежи**

Изградено е партньорство между ДГ „Славейче” гр. Криводол, СУ „Св. св. Кирил и Методий“, НЧ „Н. Й. Вапцаров-1924” и МКБППМН.

На територията на община Криводол за изпълнение на дейностите за личностна подкрепа са привлечени и работят Дирекция „Социално подпомагане”, МКБППМН, отдел ”Закрила на детето”, читалищата като НПО, ПК по хуманитарни дейности към ОбС Криводол, ДГ, училища**.**

**6. Добри практики на общинско ниво**

Добри практики с устойчиво развитие на дейностите по превенция на насилието,подкрепа за личностно развитие на детето и ученика; утвърждаване на позитивна дисциплина и преодоляване на проблемното поведение в община Криводол се осъществяват от **Местната комисия за борба с противообществените прояви на малолетни и непълнолетни.**

Основна характеристика на политиката по отношение на ненавършилите пълнолетие и малолетни е хуманизмът, проявяван от законодателя. И най-съвършената наказателна система не може да има особен ефект в борбата с престъпността на непълнолетните, ако не се съчетава умело със система от мерки с превантивен характер. Следвайки тази политика Местната комисия за борба срещу противообществените прояви на малолетните и непълнолетните при Община Криводол, работи успешно по организиране и реализиране на инициативи по първичната превенция на територията на общината, чрез дейности алтернативни на детското асоциално и девиантно поведение. За целта са проведени срещи с директори на училища, педагогически съветници, класни ръководители. Привлечени са и родителите като партньори.

Реализира дейности за ограничаване на криминалната активност на ромските деца, заложени в Общинския план за подкрепа на интеграционните политики.

Комисията организира общински инициативи за недопускане на безпричинни отсъствия в училище; за ранна превенция срещу употребата на алкохол и цигари. Комисията участва като партньор в провеждането на общообразователни, културни и спортни инициативи, призовавайки, че спортът е най-добрата превенция алтернатива на социално-негативното поведение на подрастващите.

Местната комисия за борба с противообществените прояви на малолетни и непълнолетни оказва съдействие на образователните институции за обхващане в училище на подлежащите на задължително образование деца и ограничаване на отпадането от училище на деца в криминогенен риск и криминални прояви.

Към Комисията има определени 3 обществени възпитатели, които оказват помощ, за корекции в поведението и когато е необходимо да се предотврати безнадзорност или извършването на противообществени прояви.

Местната комисия за борба с противообществените прояви на малолетни и непълнолетни оказва системен контрол и съдействие на педагогическата колегия и учениците от намиращия се на територията на общината. Целта е ефективна корекционно-възпитателна работа към подпомагане за овладяване на общочовешки ценности и придобиване на социални умения за интегриране в обществото на малолетните и непълнолетните, настанени в интерната.

Читалищната библиотека в Криводол в партньорство с МКБППМН, ДГ”Славейче” и СУ-Криводол разработват съвместни проекти, организират и провеждат множество инициативи за насърчаване на четенето и спазване на българските традиции и обичаи. Библиотеката има зала за мероприятия, добре организиран и разработен ДО /детски отдел/, със забавен детски кът и богата колекция детски книги, библиотечно-информационният център с 6 работни места за читатели, които децата и ученици ежедневно използват ИКТ при подготовка и за извънкласни дейности.

ИКТ при подготовка и за извънкласни дейности.

**III.ИЗВОДИ ЗА СЪСТОЯНИЕТО И ГОТОВНОСТТА ЗА ОСИГУРЯВАНЕ НА ПЪЛНОЦЕННА ПОДКРЕПА ЗА ЛИЧНОСТНО РАЗВИТИЕ В ОБЩИНА КРИВОДОЛ. ОСНОВНИ ПРЕДИЗВИКАТЕЛСТВА**

1. **Силни страни:**

* Добре функционираща мрежа от образователни и социални институции, със създадени благоприятни общи условия за обучение и възпитание;
* Създадени условия за удовлетворяване интересите, желанията и потребностите на децата и учениците в свободното им време чрез включване в проекти и програми;
* Активна политика в рамките на заинтересованите институции за предотвратяване на напускането от училище и връщането в образователната система на напусналите ученици;
* Прилагане на инструментариум за ранно оценяване на риска от обучителни трудности за деца на възраст между 3 и 3,6 години.

1. **Слаби страни:**

* Неблагоприятни демографски и икономически показатели, вътрешна и външна миграция на семействата;
* Материална база в образователните институции, не напълно отговаряща на условията за достъпност и подкрепяща среда;
* Недостатъчно педагогически специалисти с необходимата квалификация за осигуряване на подкрепата за личностно развитие – логопеди, психолози, ресурсни учители;
* Ограничен достъп до услуги в подкрепа на личностното развитие на децата и учениците в малките населени места.

1. **Възможности:**

* Разширяване на сътрудничеството между институциите при осигуряване на обща и допълнителна подкрепа;
* Привличане на родителите като сътрудници в процесите на подкрепа на личностно развитие на децата им;
* Използване на възможностите, предоставени от различни национални, европейски имеждународни финансови инструменти;
* Повишаване привлекателността и качеството на материалната база на образователните институции чрез създаване на универсален дизайн и използване на интерактивни методи на преподаване.

1. Заплахи:

* Неосъзнаване в достатъчна степен на ключовата роля на приобщаващото образование за развитието на пълния потенциал на децата и учениците;
* Отпадане на деца и ученици, подлежащи на задължителна предучилищна и училищна подготовка, поради бедност и неграмотност на родителите, голям процент социално слаби семейства;
* Слаба заинтересованост и неинформираност на голяма част от родителите към образованието и поведението на децата им.

**IV. ВИЗИЯ**

**Равен достъп до образование и подкрепа за личностно развитие на децата и учениците в Община Криводол – преедпоставка за равноправно социално включване и пълноценна личностна реализация, чрез ясно разпределени отговорности и взаимодействие между различните институции.**

# 

# V. СТРАТЕГИЧЕСКА ЦЕЛ. ОПЕРАТИВНИ ЦЕЛИ

**СТРАТЕГИЧЕСКА ЦЕЛ**:

Осигуряване на необходимите условия в образователните институции в Община Криводол за развитие потенциала на децата и учениците според техните индивидуални нужди, стимулиране на личностната изява, при предоставянето на обща подкрепа за личностно развитие на децата и учениците.

1. Специфична цел:

Осигуряване на подходяща физическа, психологическа и социална среда за развитие на способностите и уменията на децата и учениците чрез:

* Ранно оценяване от педагогическите специалисти в детските градини на потребностите от подкрепа за личностно развитие на децата от 3 години до 3 години и 6 месеца;
* Ранно оценяване / скрининг/ на развитието на детето и на риска от обучителни трудности, определяне на необходимостта от допълнителни модули по български език за децата, които не го владеят и идентифициране на нуждата от оценка на потребностите от допълнителна подкрепа;
* Извършване на оценка на риска от обучителни затруднения на деца на 5 и 6-годишна възраст в рамките на установяването на готовността на детето за училище;
* Осигуряване на допълнително обучение по български език, за деца и ученици, за които българският език не е майчин;
* Мотивиране на децата и учениците за включване в дейности по интереси в следобедните часове при целодневна организация на учебния ден;
* Осигуряване на психологическа подкрепа за преодоляване на трудности в обучението
* Проучване желанията и интересите на учениците за участие в занимания по интереси в училището и извън него;
* Осигуряване на дейности, свързани с образователни, творчески, спортни и спортно-туристически участия и изяви по проекти, програми и други на общинско, областно и национално равнище;
* Осигуряване на кариерно ориентиране и консултиране, подготовка на младите хора за информиран избор, практическа полза от придобитите компетентности, връзка между по-високото образование и възможността за по-добра реализация;
* Учредяване на морални и материални награди за децата и учениците на училищно и общинско ниво;
* Провеждане на превантивни кампании срещу агресията и тормоза в училищата;
* Повишаване обхвата на дейностите по превенция на насилието на ниво училище и подобряване координацията между отделните институции;
* Осигуряване на логопеди в училищата и детските градини;
* Осигуряване на достъп до информация от различни документални и дигитални източници чрез училищните и читалищните библиотеки;
* Провеждане на кампании за популяризиране на четенето;
* Организиране на кампании, свързани със здравното образование, здравословното хранене, двигателната активност и спорт.

1. Специфична цел:

Развитие на приобщаващото образование и предоставяне на равен достъп до образование на всяко дете и ученик чрез предоставяне на допълнителна подкрепа, достъпна физическа и архитектурна среда:

* Повишаване на квалификацията на специалистите за предоставяне на допълнителна подкрепа на децата и учениците със специални образователни потребности, в риск, с хронични заболявания и изявени дарби;
* Създаване и предоставяне на индивидуална подкрепяща среда за всяко дете в детската градина и всеки ученик в училище;
* Използване на различни онлайн платформи за комуникация с родители на деца в риск.

1. Специфична цел:

Координация и ефективно взаимодействие на институциите във връзка с изпълнение на ПМС № 100/08.06.2018 г. за Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст в Община Криводол:

* Засилване на контрола от страна на кмета на общината върху дейността на директорите на общинските детски градини за обхващане на децата в задължителна предучилищна възраст;
* Осигуряване на съдействие и необходимата координация между институциите за първоначално актуализиране на статуса на децата „в чужбина“;
* Предприемане на мерки за обхващане в образователната система на деца и ученици в задължителна предучилищна и училищна възраст;
* Прилагане на мерки за реинтеграция в образователната система на деца и ученици, отпаднали от детска градина и училище;
* Прилагане на мерки по превенция на включените в образователната ситема деца и ученици в риск от отпадане;
* Повишаване отговорността на родителите и тяхната активност за сътрудничество с учителите и училищното ръководство чрез включването им в дейността на институцията, с цел развитието на децата им с фокус върху родители от уязвими групи;
* Организиране на форуми за споделяне на добри педагогически практики в областта на предоставянето на обща подкрепа на училищно и общинско ниво.

**ОПЕРАТИВНИ ЦЕЛИ:**

1. Развитие и усъвършенстване на съществуващите практики при предоставянето на обща подкрепа за личностно развитие на децата и учениците.

2. Изграждане на работещ модел за предоставяне на допълнителна подкрепа за премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността.

# 

# VІ. КОМУНИКАЦИОННА ПРОГРАМА И РЕСУРСИ ЗА ИЗПЪЛНЕНИЕ НА СТРАТЕГИЯТА

1. Важно условие за ефективното реализиране на Общинската стратегия за подкрепа на личностното развитие на децата и учениците в община Криводол за периода 2020-2022 г. е предоставянето на пълна и обективна информация за дейностите в стратегията. Реализирането на стратегията ще се съпровожда от различни информационни мероприятия, които ще осигурят публичност по изпълнение на дейностите, заложени в нея.

Основни комуникационни техники:директна комуникация, комуникация чрез медиите, комуникация чрез интернет и работа с партньори.

Комуникационната програма се основава на следните основни принципи:

* Прозрачност – предоставяне на информация за изпълнението на дейностите по Общинската стратегия за подкрепа на личностното развитие в Община Криводол;
* Достъпност на информацията – достигане на информацията до най-голям брой заинтересовани лица;
* Координация с други стратегии, програми и планове за развитие, изпълнявани от държавната и местната власт;
* Широко сътрудничество и екипност в комуникационния обмен.

2. Финансови и материални ресурси

Основни източници на финансиране на дейностите по подкрепа могат да бъдат:

* Държавен (републикански) бюджет;
* Собствени приходи (общински бюджет).
* Фондове на Европейския съюз, които могат да се получават по проекти, финансирани чрез Оперативните програми на територията на страната, или пряко от централата на Европейския съюз.
* Национални и международни програми.
* Средства, предоставяни безвъзмездно от физически и юридически лица.
* Други източници.

*Изготвил:*

*Красимира Ангелова – Гл. експерт „Образование“ Община Криводол*

# ПЛАН НА ДЕЙНОСТИТЕ ЗА ПОДКРЕПА ЗА ЛИЧНОСТНО РАЗВИТИЕ

Мерките и дейностите за изпълнение на поставените цели и приоритети в Общинската стратегия за личностно развитие ще бъдат изпълнявани от образователните институции в община Криводол, Община Криводол, РУО – Враца, РЦПППО -Враца, РЗИ - Враца, РДСП – Враца, юридически лица с нестопанска цел, работещи в областта на приобщаващото образование, заинтересовани органи, лица и организации, имащи отношение към развитието на подкрепата за личностно развитие.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Осигуряване на подходяща физическа, психологическа и социална среда за развитие на способностите и уменията на децата и учениците** | | | | | | |
| **№** | **Мерки /Дейности** | | **Срок** | | **Отговорни институции /лица** | **Индикатори** | **Финансиране** |
|  | | | | | | | |
| 1 | Ранно оценяване от педагогическите специалисти в детските градини на потребностите от подкрепа за личностно развитие на децата от 3 години до 3 години и 6 месеца | | 2020/2022 | | ДГ от Община Криводол | Всички деца на възраст от 3 до 3,6 години | Не се изисква финансиране |
| 2 | Ранно оценяване /скрининг/ на развитието на детето и на риска от обучителни трудности, определяне на необходимостта от допълнителни модули по български език за децата, които не го владеят и идентифициране на нуждата от оценка на потребностите от допълнителна подкрепа; | | 2020/2022 | | ДГ от Община Криводол |  | Не се изисква финансиране |
| 3 | Извършване на оценка на риска от обучителни затруднения на деца на 5 и 6-годишна възраст в рамките на установяването на готовността на детето за училище | | През целия срок на стратегията | | ДГ от Община Криводол | Всички деца на възраст от 5 до 6 години | Не се изисква целево финансиране |
| 5 | Мотивиране на децата и учениците за включване в дейности по интереси в следобедните часове при целодневна организация на учебния ден и проучване желанията и интересите на учениците за участие в занимания по интереси в училището и извън него | | През целия срок на стратегията | | Образователните институции на територията на Община Криводол |  | Не се изисква финансиране |
| 6 | Проучване на необходимостта от педагогически кадри в близките 5 години на територията на съответната община, въз основа на данни за предстоящо пенсиониране на педагогически специалисти. | | 2020/2021 г | | Община, образователни институции |  | Не се изисква целево финансиране |
| 7 | Подобряване на физическата и архитектурната среда в образователните институции в община Криводол | | През целия срок на стратегията | | Общини  Директори на образователни институции | Изградени рампи, платформи, санитарно-хигиенни помещения за ученици с увреждания и др. | Проектно финансиране  От бюджетите на общината,училищата и ДГ |
| 8 | Осигуряване на необходимия ресурс от специалисти за целите на подкрепата за личностно развитие. Осигуряване на средства за преквалификация или допълнителна квалификация на педагогически специалисти | | През целия срок на стратегията | | Община  Училища  ДГ | Брой преквалифицирани специалисти | От бюджетите на образователните институции |
| 9 | Оказване на методическа помощ на медицинските лица от здравните кабинети за повишаване на ефективността на превантивната им дейност с учениците | | През целия срок на стратегията | | РЗИ-Враца  Община | Брой проведени методически срещи | Не се изисква |
| 10 | Учредяване на морални и материални награди за децата и учениците на училищно и общинско ниво | | 2020-2022 | | Община и образователни институции |  | Община и образователни институции |
| 11 | Организиране и провеждане на лекции, беседи, дискусии с насоченост към превенция на насилието и преодоляване на проблемното поведение и тормоза в училищата | | През целия срок на стратегията | | Представители на МКБППМН  Директори на училища и ДГ |  | Община  Бюджети на училища |
| 12 | Координация и сътрудничество между общините и директорите на училища за планиране и реализиране на оптимален училищен, държавен и допълнителен план-прием, обвързан в максимална степен с потребностите и интересите на учениците и съобразен с възможностите за реализация. Осигуряване на възможности за продължаване на образоването на ученици със СОП след VІІ клас. | | 2020-2022 г. | | Община  РУО  Директори на училища  Представители на бизнеса |  | Бюджетни и други средства на заинтересованите институции |
| 13 | Подобряване на библиотечно-информационното обслужване в образователните институции и осигуряване на фонд от учебници за социално слаби ученици след основно образование | | 2020 | | Община |  | Проектно финансиране |
| 14 | Организиране на общински и/или участие в областни форуми за обмяна на добри приобщаващи практики | | През целия срок на стратегията | | Общини  РУО | Брой форуми /събития | Бюджети на заинтересовани страни |
| **Развитие на приобщаващото образование и предоставяне на равен достъп до образование на всяко дете и ученик чрез предоставяне на допълнителна подкрепа, достъпна физическа и архитектурна среда** | | | | | | | |
| 1 | Разработване и реализиране на училищна политика за подкрепа за личностно развитие, с включени  адекватни и работещи мерки и дейности за предоставяне на обща подкрепа, съобразно специфичните условия в образователната институция | В началото на всяка учебна година | | Директори на образователни институции | | Разработен документ с включени дейности | Бюджета на образователните институции |
| 2 | Повишаване на квалификацията на специалистите за предоставяне на допълнителна подкрепа на децата и учениците със специални образователни потребности, в риск, с хронични заболявания и изявени дарби | През целия срок на стратегията | | РУО – Враца , директори на ДГ/училища | | Брой педагогически специалисти, участвали в обучения | от бюджета на ДГ/училища |
| 3 | Идентифициране на ниво ДГ/училище на децата и учениците, които се нуждаят от предоставяне на обща подкрепа за личностно развитие и планиране на адекватни и ефективни мерки и дейности | В началото на всяка учебната година | | Директори на ДГ и училища, педагогически специалисти | | Брой ученици | Не се изисква целево финансиране |
| 4 | Осигуряване на психолог или педагогически съветник в училищата за оказване на квалифицирана и навременна превантивна подкрепа на всяко дете/ученик от уязвими групи | Септември, 2020 г | | Директори на училища и ДГ | | Брой назначени специалисти | Бюджет на образователната институция |
| 5 | Използване на различни онлайн платформи за комуникация с родители на деца в риск | През целия срок на стратегията | | Директори на образователните институции | |  | Не се изисква |
| 6 | Осъществяване на съвместни инициативи, организиране на събития и др. с родителите на децата и учениците за постигане на координирани действия и подобряване на образователните резултати на децата /учениците | През целия срок на стратегията | | Директори, педагогически специалисти, родители | | Брой съвместни дейности | От образователните институции  Външно финансиране |
|  | **Координация и ефективно взаимодействие на институциите във връзка с изпълнение на ПМС № 100/08.06.2018 г. за Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст в Община Криводол** | | | | | | |
| **1** | Засилване на контрола от страна на кмета на общината върху дейността на директорите на общинските детски градини за обхващане на децата в задължителна предучилищна възраст | През целия срок на стратегията | | Община | | Брой извършени проверки | Не се изисква |
| **2** | Предприемане на мерки за обхващане в образователната система на деца и ученици в задължителна предучилищна и училищна възраст | През целия срок на стратегията. | | Община и образователни институции | |  | Не се изисква |
| 3 | Прилагане на мерки за реинтеграция в образователната система на деца и ученици, отпаднали от детска градина и училище | През целия срок на стратегията | | Община и образователни институции | |  | Не се изисква |
| 4 | Повишаване отговорността на родителите и тяхната активност за сътрудничество с учителите и училищното ръководство чрез включването им в дейността на институцията, с цел развитието на децата им с фокус върху родители от уязвими групи | През целия срок на стратегията | | Община и образователни институции | |  | Не се изисква |